Fandžio įlanka
Fandžio įlanka (pranc. Baie de Fundy, angl. Bay of Fundy) yra Atlanto vandenyne, prie Kanados (Naujojo Bransviko ir Naujosios Škotijos), bei JAV (Meino) krantų; Meino įlankos šiaurės rytinė dalis. Įlanka garsėja didžiausiais potvynio lygio svyravimais pasaulyje (amplitudė tarp potvynio ir atoslūgio – 18 m). Įlankos ilgis 300 km, plotis 90 km, gylis iki 208 m. Svarbiausias uostas – Sent Džonas. Dėl bangų abrazyvinės veiklos pakrantėse susiformavo gilūs urvai. Pakrantėse paukščių perimvietės.